	[image: image1.jpg]



ОСНОВНИ СУД У ГРАДИШЦИ
OSNOVNI SUD U GRADIŠCI
Адреса: Видовданска 15, 78400 Градишка                                    Одјељење суда у Српцу 
ТЕЛЕФОНИ:051/813-221,051/813-366                                          Данка Митрова бр. 4, 78420 Србац

ФАКС:051/815-885                                                                          ТЕЛ:051/740-112                                                                                                                                                                                               Web:ossud-gradiska.pravosudje.ba
E-mail: ossud-gradiska@pravosudje.ba


БРОЈ: 072-0-СуЈн-22-001184
ДАНА: 25.10.2022. год. 

На основу чл. 193. Закона о управном поступку (,,Службени гласник БиХ“, број: 29/02, 12/04, 88/07, 93/09, 41/13 и 53/16), чл. 70. ст 1, у вези са чл. 89. Закона о јавним набавкама БиХ (,,Службени гласник БиХ“ број: 39/14 и 59/22), те чл. 18. Правилника о јавним набавкама Основног суда у Градишци број: 072-0-Су-15-001037 од 27.11.2015. год., као и на основу члана 48. став 2. Закона о судовима Републике Српске (''Службени гласник РС'' број: 37/12, 44/15 и 100/17) и члана 8. тачка и) Правилника о унутрашњем судском пословању  (''Службени гласник РС'' број: 9/14, 71/17,  67/18 и 6/19), након оцјене понуде понуђача Дефтер д.о.о. Сарајево и Примапром д.о.о. Бања Лука, у поступку јавне набавке број: 072-0-СуЈн-22-001184, ,, Набавка канцеларијског материјала за потребе Основног суда у Градишци за 2022./2023. годину“ путем конкурентског захтјева за достављање понуда, оглашеног на порталу Агенције за јавне набавке: број 8456-7-1-2-3-2/22, дана 22.09.2022. год., предсједник Основног суда у Градишци д о н о с и: 

ОДЛУКУ

о избору најповољнијег понуђача 

1. Утврђује се да је понуђач: Дефтер д.о.о. Сарајево са понудом у укупном износу од 17.317,61 КМ без пдв најповољнији понуђач у поступку јавне набавке ,,Набавка канцлеаријског материјала за потребе Основног суда у Градишци за 2022/2023 годину“.
2. Најповољнијем понуђачу Дефтер д.о.о. Сарајево, се додијељује уговор о јавној набавци ,,Набавка канцлеаријског материјала за потребе Основног суда у Градишци за 2022/2023 годину“.
3. Понуђач из тачке 1. ове одлуке обавезан је доставити уговорном органу доказ о испуњавању услова из члана 45. став 2) тачке а), б), ц) и д) Закона о јавним набавкама који не смију бити старији од три мјесеца од дана достављања понуде у року од пет (5) дана од пријема ове одлуке.
О Б Р А З Л О Ж Е Њ Е


Одлуком о приступању провођења процедуре:,, Набавка канцлеаријског материјала за потребе Основног суда у Градишци за 2022/2023 годину“ број: 072-0-Су-22-001184 од 20.09.2000. год. приступљено је процедури предметне набавке. Основни суд у Градишци је предметну јавну набавку огласио на порталу Агенције за јавне набавке обавјештењем број: 8456-7-1-2-3-2/22, од дана 22.09.2022. год.

У предметном поступку се захтјев за доставу тендерске документације могао доставити до 03.10.2022. год., а рок за пријем понуда је био 03.10.2022. год. до 10,00 часова. Рок, адреса и мјесто отварања понуда је био 03.10.2022. год. у 11,00 часова у сједишту Основног суда у Градишци на адреси Видовданска бб, Градишка. 

Конкурентски захтјев за достављање понуда са тендерском документацијом је путем портала Агенције за јавне набавке БиХ (https://www.ejn.gov.ba) достављен и преузет од стране укупно осам потенцијалних понуђача. Међу наведеним понуђачима тендерску документацију су преузели:
1. Дефтер д.о.о.  Сарајево дана 22.09.2022. год. и
2. Примапром д.о.о. Бања Лука, Видовданска бб, Бања Лука, дана 23.09.2022. год.


Поводом наведеног конкурентског захтјева Основни суд у Градишци је запримио понуде од слиједећих понуђача:

· Дефтер д.о.о.  Сарајево дана 30.09.2022. год. у 12,20 часова и

· Примапром д.о.о. Бања Лука дана 03.10.2022 год. у 09,58 часова. 


Комисија за јавне набавке је формирана Рјешењем о именовању комисије за јавне набавке у поступку јавне набавке Набавка канцлеаријског материјала за потребе Основног суда у Градишци за 2022/2023 годину“ број: 072-0-Су-22-001184 од 20.09.2000. год. Наведена комисија је дана 03.10.2022. год. у 11 часова провела јавно отварање понуда у предметном поступку јавне набавке о чему је сачинила посебан записник.

Комисија је приликом отварања понуда правилно констатовала да су запримљене двије понуде и то:

1. Понуда Дефтер д.о.о. Сарајево број: 29-09-1/22 од 29.09.2022. год. благовремено достављена дана 30.09.2022. год. у 12,20 часова

2. Понуда понуђача Примапром Бања Лука број: ЗП-193/22 од 29.09.2022. год. год. благовремено достављена дана 03.10.2022 год. у 09,58 часова.
 
Комисија је приликом оцјене понуда правилно констатовала да су обе достављене понуде у складу са тендерском документацијом и спецификацијом израђеном од стране уговорног органа, комплетне, односно да се састоје од свих дијелова у складу са конурентским захтјевом, значи уредне и прихватљиве да се исте могу разматрати са мериторног становишта у складу са критеријем најниже цијене технички задовољавајуће понуде. 

У поступку оцјене достаљених понуда није било одбачених понуда.


Комисија је оцјенила понуде коју су доставили квалификовани понуђачи примјеном критерија за додјелу уговора који је утврђен у тендерској документацији односно примјеном критеријума најниже цијене технички задовољавајуће понуде.


Понуђач Дефтер д.о.о. Сарајево је доставио понуду у укупном износу од 17.317,61 КМ без пдв. и није понудио попуст у наведеној понуди.

Понуђач Примапром Бањалука је доставио понуду у укупном износу од 25.974,01 КМ без пдв. и није понудио попуст у наведеној понуди.

Комисија је као најуспијешнијег понуђача у поступку јавне набавке оцјенила ДЕФТЕР Д.О.О. САРАЈЕВО чија понуда укупно износи 17.317,61 КМ без пдв.
Вриједност Уговора је око 18.645,00 КМ без урачунатог пдв.

У оквиру својих овлашћења и дужности Комисија је у форми записника о оцјени понуда предсједнику Основног суда у Градишци дала препоруку да донесе Одлуку о додјели уговора о јавној набавци најповољнијем понуђачу ДЕФТЕР Д.О.О. САРАЈЕВО.

Препорука Комисијe за јавне набавке од 24.10.2022. год. да Основни суд у Градишци као уговорни орган изабере понуђача ДЕФТЕР Д.О.О. САРАЈЕВО као најповољнијег понуђача и да истом додијели уговор о јавној набавци је основана.


Разматрајући цјелокупан спис утврђено је да су у предметном поступку јавне набавке, понуде  достављене од два понуђача који су доставили понуде у складу са тендерском документацијом и спецификацијом израђеном од стране уговорног органа.

Понуда понуђача Дефтер д.о.о. Сарајево је благовремено достављена дана 30.09.2022. год. у 12,20 часова. Уз наведену понуду наведени понуђач је доставио слиједећу документацију. 

· Попис документације приложених уз понуду

· Контакт податке и информације о понуђачу и органу управљања, 

· Изјаву у складу са чланом 45. Закона о јавним набавкама, овјерена од стране органа управе,
· Потврда о солвентности клијента број: БО-06-0-2336/22 од 08.07.2022. год. издата од Прокредит Банке,

· Изјава о року важења понуде од 29.09.2022. год.

· Актуелни извод из судског регистра број: 065-0-РегЗ-22-009242 од 13.09.2022. год.

· Увјерење о пореској регистрацији од 23.05.2006. год., 
· Изјаву у складу са чланом 47. Закона о јавним набавкама, 

· Изјаву у складу са чланом 52. Закона о јавним набавкама, овјерена од стране органа управе,

· Списак извршених уговора у периоду од 2020 до 2022. год.  
· Потврде о извршеним уговорима: ИНовине д.о.о. Сарајево број: 577/2022 од 22.06.2022. год. и Пабс-Пластик д.о.о. Витез од 15.07.2022. год., 

· Образац цијене понуде са понудом у укупном износу од 17.317,61 КМ без пдв и изјавом понуђача о прихватању свих услова из конкурентског захтјева и 

· Образац-анекс бр. 5 о повјерљивим информацијама без наведених повјерљивих информација.

Понуда понуђача Примапром д.о.о. Бања Лука број: 03-05-815/22 од 29.09.2022. год. р.б.: ЗП-193/11 од 29.09.2022. год. је благовремено достављена дана 03.10.2022 у 09,58 часова. Уз наведену понуду наведени понуђач је доставио слиједећу документацију. 

· Пуномоћ од 05.09.2022. год. којом се опуномоћују Весна Бошковић, Мирјана Ковачевић, Дарија Ерак и Велимир Видовић за потписивање понуде у складу са чланом 58 став 1. тачка г) Закона о јавним набавкама (,,Службени гласник БиХ“ бр. 39/14), 

· Попис документације приложених уз понуду,

· Образац цијене понуде са понудом у укупном износу од 25.974,01 КМ без пдв., са изјавом понуђача понуђача о прихватању свих услова из конкурентског захтјева, 

· Изјаву у складу са чланом 45. Закона о јавним набавкама, овјерена од стране органа управе,

· Изјаву у складу са чланом 47. Закона о јавним набавкама, овјерена од стране понуђача и органа управе,

· Изјаву у складу са чланом 52. Закона о јавним набавкама, овјерена од стране органа управе,

· Образац-анекс бр. 5 о повјерљивим информацијама без наведених повјерљивих информација.

· Увјерење о ликвидности број: 03.03-1-2-1809/2022 од 28.09.2022. год. издата од НЛБ Банке,

· Потврда о солвентности број: 02.06-2-29545/22 од 28.09.2022. год. издата од НЛБ Банке,

· Списак извршених уговора у 2020. и 2022. години,

· Потврде о извршеним уговорима: Службе Предсједника Републике Српске број: 01-2-054-4304-1/22 од 22.09.2022. год., Генереалног секретаријата Републике Српске број: 04.6.01/404-173-1/22 од 09.03.2022. год., Републичке управе за геодетске и имовинско-правне послове Бања Лука број: 21.01/052-414/22 од 05.07.2022. год., Управе Полиције Унско-Санског кантона Бихаћ број: 05-04/06-14-1694/22 РС од 07.07.2022. год., 

· Изјава о подуговарању од 29.09.2022. год., 

· Актуелни извод из судског регистра број: 057-0-Рег-З-22-003870 од 12.08.2022. год., овјерен од стране органа управе,

· Увјерење о регистрацији /упису у јединствени регистар обвезника индиректних пореза број:04/1-УПП/1-1465/07 одд 01.08.2007. год.,

· Потврда о регистрацији број: 02/01-0801/457-5202/02 од 26.02.2002. год., овјерена од стране органа управе и
· Изјава о усаглашености понуде са условима из тендерске документације


Анализом достављене понуде понуђача Дефтер д.о.о. Сарајево утврђено је слиједеће:


Понуђач Дефтер д.о.о. Сарајево је доставио понуду у укупном износу од  17.317,61 КМ без пдв. и није понудио попуст у наведеној понуди те је изјавио да прихвата све услове из конкурентског захтјева за достављање понуда број: 072-0-СуЈн-22-001184 од 21.09.2022. год. 


Изјавама овјерним од стране понуђача и органа управе и потврдом о солвентности, понуђач је доказао да испуњава услове из члана 45., 47. и 52. Закона о јавним набавкама БиХ („Службени гласник БиХ“, број: 39/14 и 59/22), (у даљем тексту: Закон), а самим тиме и да је задовољио услове за учешће у предметној јавној набавци који се односе на: личну способност понуђача, економску и финасијску способност понуђача и да понуђач Дефтер д.о.о. Сарајево у предменој набавци није предузимао било какву коруптивну активност. Такође актуелним изводом из судског регистра и увјерењем о пореској регистрацији понуђач доказује да је задовољио услове из тачке II тендерске документације који се односе на право на обављање професионалне дјелатности која је у вези са предметом набавке, односно чл. 46. закона.

Списком извршених уговора у периоду 2020. - 2022. год. са приложеним потврдама понуђач је доказао да испуњава услове из тч. IV конкурентског захтјева који се односе на техничку и професионалну способност понуђача  (члан 49. Закона). 
Након увида у приложене потврде Комисија је закључила слиједеће. Потврдом ИНовине д.о.о. Сарајево број: 577/2022 од 22.06.2022. год.   понуђач је доказао да је са издаваоцем потврде имао закључене уговоре о набавци канцеларијског материјала вриједности од 59.345,01 КM без пдв. у периоду 2021. – 2022. год. као и да је понуђач све уговорене обавезе извршио ефикасно, економично и успјешно. Потврдом Pабс-Пластик д.о.о. Витез од 15.07.2022. год., понуђач је доказао да је са издаваоцем потврде имао имао закључене уговоре о набавци канцеаријског материјала вриједности од 88.199,05 КМ без пдв и то у периоду 2020. – 2021. год. као и да је понуђач све уговорене обавезе извршио уредно и професионално.

Понуђач није истицао да достављена понуда садржи повјерљиве информације.

Анализом достављене понуде понуђача Примапром д.о.о. Бања Лука утврђено је слиједеће:


Понуђач Примапром д.о.о. Бањалука је доставио понуду у укупном износу од 25.974,01 КМ без пдв. и није понудио попуст у наведеној понуди те је изјавио да прихвата све услове из конкурентског захтјева за достављање понуда број: 072-0-СуЈн-22-001184 од 21.09.2022. год. 

Изјавама овјерним од стране понуђача и органа управе, те потврдама о солвентности и ликвидности понуђач  је доказао да испуњава услове из члана 45., 47. и 52. Закона о јавним набавкама БиХ („Службени гласник БиХ“, број: 39/14 и 59/22) а самим тиме и да је задовољио услове за учешће у предметној јавној набавци који се односе на: личну способност понуђача, економску и финасијску способност понуђача и да понуђач Примапром д.о.о. Бањалука у предменој набавци није предузимао било какву коруптивну активност.

 Списком извршених уговора у 2020 - 2022. години понуђач је доказао да испуњава услове из тч. IV конкурентског захтјева који се односе на техничку и професионалну способност понуђача  (члан 49. Закона). Након увида у приложене потврде Комисија је закључила слиједеће. Потврдом Службе Предсједника Републике Српске број: 01-2-054-4304-1/22 од 22.09.2022. год. понуђач је доказао да је са издаваоцем потврде имао закључен и успјешно реализован уговор о набавци канцеларијског материјала вриједности од 19.950,00 КМ без пдв. у периоду 2021. год. Потврдом Генералног секретаријата Владе Републике Српске број: број: 04.6.01/404-173-1/22 од 09.03.2022. год., понуђач је доказао да је са издаваоцем потврде имао закључен уговор о набавци канцеларијског материјала вриједности од 78.942,34 без пдв. у периоду 2021.-2022. год. и да је уговор успјешно реализован. Потврдом Републичке управе за геодетске и имовинско-правне послове Бања Лука број: 21.01/052-414/22 од 05.07.2022. год., понуђач је доказао да је са издаваоцем потврде имао закључен уговор о набавци канцларијског материјала вриједности 153.971,78 КМ у периоду 2021-2022. год. и да је уговор уредно извршен. Потврдом Управе Полиције Унско-Санског кантона Бихаћ број: 05-04/06-14-1694/22 РС од 07.07.2022. год., понуђач је доказао да је са издаваоцем потврде имао закључен уговор о набавци канцеларијског материјала вриједности 53.950,00 КМ у периоду 2020. год. и који је уредно извршен. 
Такође актуелним изводом из судског регистра, увјерењем о пореској регистрацији и увјерењем о упису у регистар пдв обвезника понуђач доказује да је задовољио услове из тачке II тендерске документације који се односе на право на обављање професионалне дјелатности која је у вези са предметом набавке, односно чл. 46. закона.


Понуђач није истицао да достављена понуда садржи повјерљиве информације.


Члан 66. Закона прописује:

,,Ако уговорни орган оцијени да је понуђена цијена неприродно ниска, писмено ће од понуђача захтијевати да образложи понуђену цијену. Ако понуђач уговорном органу не понуди основано образложење, које може, између осталог, садржавати и поређење с цијенама на тржишту, уговорни орган одбацит ће понуду.“

Одредбе члана 17. став 7. Упутства за прирему модела тендерске документације и понуда (,,Службени гласник Босне и Херцеговине“ број: 90/14 и 20/15), (у даљем тексту: Упутство) прописују: ,,Уговорни орган обавезно од понуђача тражи објашњење цијене понуде коју сматра неприродно ниском ако су испуњени слиједећи услови: 

а) цијена понуде је за више од 50% нижа од просјечне цијене преосталих прихватљивих понуда, уколико су примљене најмање три прихватљиве понуде, или 

б) цијена понуде је за више од 20% нижа од цијене другорангиране прихватљиве понуде.

Уговорни орган је констатовао да је понуда понуђача Дефтер д.о.о. Сарајево за више од 20% нижа од цијене другорангиране прихватљиве понуде Примапром д.о.о. Бања Лука. Обзиром на наведено примјеном обавезних прописа уговорни орган је био у обавези да понуду понуђача Примапром д.о.о. Бања Лука сматра понудом неприродно ниске цијене ради чега је дописом од 06.10.2022. год. од понуђача Дефтер д.о.о. Сарајево тражио основано образложење цијене понуде. Понуђач Дефетер д.о.о. Сарајево је благовремено одговорио на захтјев уговорног органа дописом број: 662/2022 од 11.10.2022. год. У одговору наведени понуђач образлаже да робу набавља директно од произвођача и овлаштених дистрибутера. Такође наводе да већину робе добављају из увоза као и домаћих произвођача од којих на већи дио робе добијају одређени рабат. Приликом набавке и испоруке роба се испоручује збирним транспортом што додатно смањује трошкове. Уз образложење понуђач доставља спецификацију набавних и продајних цијена  са посебном напоменом да се цијене у прилогу сматрају као поверљиве информације. Уговорни орган је закључио да је појашњење понуђача логично, разумљиво и као такво прихватљиво.    


Разматрјаући горе наведене документе и увидом у спис предмета јавне набавке уговорни орган закључује да су достављене понуде уредне и прихватљиве. Комисија за јавне набавке је поступала у складу са Законом и Правилником и у оквиру својих овлашћења и дужности је дала исправну и на закону засновану препоруку о избору најповољнијег понуђача примјеном критерија за додјелу уговора који је утврђен у тендерској документацији односно примјеном критеријума најниже цијене

Чланом 89. став 1. Закона о јавним набавкама прописано је: ,, Додијела уговора у поступку конкурентског захтјева за достављање понуда заснива се на критеријуму најниже цијене или критеријуму економски најповољније понуде, у складу са одредбама члана 64. овог закона.“

Како је понуђач Дефтер д.о.о. Сарајево доставио уредну и прихватљиву понуду са нижем цијеном у односу на понуђену цијену понуђача Примапром д.о.о. Бања Лука, то је примјеном закона и критеријума најниже цијене ваљало одлучити као у диспозитиву обзиром да је понуда понуђача Дефтер д.о.о. Сарајево најповољнија у предметном поступку јавне набавке.
Предсједник суда

Сњежана Степановић с.р.
ПОУКА: Против ове Одлуке може се изјавити жалба Канцеларији за разматрање жалби Босне и Херцеговине, Филијала Бања Лука, писменим путем у најмање три примјерка у року од 5 (пет) дана о дана пријема исте путем Основног суда у Градишци. На изјаљену жалбу обавезна је уплата административне таксе у износу од 500,00 КМ на рачун институција  Босне и Херцеговине.   
Доставити:

· Дефтер д.о.о. Сарајево, 
· Примапром д.о.о. Бања Лука и
· спис 3 x.

